13 
indtage mange forskellige Stillinger: snart gaar det stille 
og roligt om, oprejst eller forover bøjet for at søge og 
samle Føde, eller det kan gaa knejsende og med stor 
Værdighed, snart sidder det sammensunkent for pludse- 
lig at fare af Sted med stor Hurtighed, med strakt Hals, 
eller det sidder forover bøjet spejdende efter et og 
andet. Disse forskellige Stillinger er selvfølgelig be- 
tingede af den Maade, hvorpaa de enkelte Legemsdele 
holdes af Fuglen, og under Udstopningen maa man vide 
at kombinere alle Enkelthederne paa rette Maade; man 
maa f. Eks. ikke stille Benene, som om Fuglen var i 
Bevægelse, og den øvrige Del af Kroppen, som var 
den i Ro. 
Som man ser af de her givne Antydninger, er der 
paa en ornitologisk Udflugt nok at tage vare paa, og 
der kan endnu være mangt og meget, som fortjener at 
iagttages. Der er intet af Fuglens Ydre, som maa und- 
gaa Opmærksomheden, og for ikke at glemme noget 
bør man optage sine Notitser desangaaende ; men for- 
uden disse specielle Iagttagelser vil det endvidere være 
af ikke ringe Betydning tillige at gøre Optegnelser om 
alt, hvad man ellers maatte opleve og se af ornitologisk 
Interesse. 
Det vil have sin Betydning at føre nøjagtig Bog 
over Tiden for Fuglenes Ankomst og Bortrejse ved 
Foraars- og Efteraarstide. Endvidere over Iagttagelser 
angaaende Redebygning og Æglægning saavel som an- 
gaaende deres Næringsmidlers Art, hvor og hvorledes 
de skaffer sig disse, og om deres Opholdssteder; særlig 
interessant vilde det være, om man opdagede, at en 
eller anden ellers bortdragende Art overvintrede, eller 
paa en eller anden Egn bemærkede en Art, som ikke 
før var set der. Fremdeles kan man beskrive enkelte 
Træk af Fuglenes Liv, en eller anden Kamp eller et 
